**ИИН 720910402604**

**ЖОЛБАРЫСОВА ГУЛЗИРА АСИЛХАНОВНА,**

**Ғ.Мүсірепов атындағы №53 жалпы білім беретін мектебінің бастауыш сынып мұғалімі.**

**Түркістан облысы, Мақтаарал ауданы**

**ӨМІРДЕ АНА БҰЛАҚ, АНА-ПАНА,**

**ӨМІРДІ ӨРКЕНДЕТЕР АНА ҒАНА**

**Сабақтың мақсаты:** Аналар мерекесіне орай аналар, ұстаздар мен қыздарға құрмет көрсету, қазақ қыздарына тән адамгершілік пен эстетикалық рухта тәрбие бере отырып, инабаттылыққа, парасаттылыққа баулу, мейірімділік пен қайырымдылықты саналарына сіңіруге жағдай жасау, сөйлеу мәнерін, ойлау қабілетін дамыту, сабырлы болуға халқымыздың салт-дәстүрін, өнегелі нақыл сөздері асыл қазына екенін оқушы санасына жеткізу.

**Көрнекілігі:** Мақал-мәтелдер, адамгершілікке байланысты суреттер.

**Құндылық:** Ар-ұят: шешім қабылдай білу және жауапкершілікті сезіне білу.

**Мұғалім сөзі:** Ана, Ана, Ана. Осы сөздің өзі адамға қандай күш береді? Дүниеде ананың мейіріміне аялы алақанына не жетеді? Дүниеге келіп, көзіңді ашып көретінің – Ана. Қанаттыға қақтырмай, тұмсықтыға шоқтырмай бауырына басып, біз үшін шырылдайтын да- Ана. Тек жақсылық тілейтін де - Ана. Ана дегенде сөзге келмейтін тіл, лүпіл қақпайтын жүрек, мөлтілдемейтін жанар жоқ. Балаға анадан артық, қымбат жан жоқ. Дүниедегі барлық өмірдің сарқылмас бұлағы- Ана. Ақын да, батыр да анадан туған. Ана үйдің берекесі, қыз баланың өнегесі, отбасының темір қазығы, шаруаның несібесі. Олай болса Өмірде ана бұлақ, ана-пана, Өмірді өркендетер ана ғана атты кешімізді ашық деп жариялаймыз.

**1-жүргізуші:** Құрметті жиналған қауым!

Бүгін біздің мектепте дүбірлі той,

Ден қойып тыңдаңыздар көңілді ғой,

Жырдан шашу шашылсын,күй күмбірлеп,

Қош келдіңіздер, халайық, сергісін бой.

**2-жүргізуші:** Асыл анама анашым-айтар әнім

Аймалаумен бейнеңді жай табамын.

Тірі жүрсем өмірде ақ сүтіңді,

Үлбіреген жыр гүлмен қайтармын.

**1-оқушы**: Ана деген, ана деген бұл өмірдің тірегі,

Аналардың мөп-мөлдір ғой тілегі.

Құлыным деп шырылдаған, ешбір тыным таппаған

Ауырмасын, ауырмасын аналардың жүрегі.

**2-оқушы**: Әлпештеген баласын

Ана- бақыт, Ана-күн

Әркім сүйіп өзінің

Мақтан етер анасын.

**3-оқушы:** Ардақтап ана, аяулы ана, қымбаттым,

Тәтті ұйқыңды бөліп талай үн қаттың.

Өміріме нәрін берді ақ сүтің,

Кең құшағың аясындай гүл бақтың.

Бердіқұл Қарақаттың орындауында «Анашым» әні орындалады.

**4-оқушы:** Ер жеткізіп елге берген баласын

Ақылдысың, ардақтысың, данасың,

Қарайтыным қас қабағың- бір сенің,

Қайратыңнан қайта көрме анашым!

**5-оқушы:** Ана дейміз бәрімізде аңқылдап,

Ана дейді жас сәбиде жарқылдап.

Анам деген- бәйтерегі өмірдің,

Ана деген- алтын қазық, алтын бақ.

**Көрініс:** «Кемшілік кімнен»

**1-жүргізуш**і:

Иә, үйдегі алтын қазық- ана. Ана ақылды болса, бала дана болады. Ананың мейірімі кезінде, ықыласы көңілінде, ақылы сөзінде.

**2-жүргізуші:**

Ана- барлық қиындықты жеңетін сарқылмайтын күш. Ана- бар білгенін перзентінің жолына арнаған әлемдегі ең мейірбан адам.

Нұрмахан Раянаның орындауында «Кешір Ана» орындалады.

Ана туралы мақал- мәтелдер

1.Ананың көңілі балада, баланың көңілі далада.

2. Ата асқар тау,ана бауырындағы бұлақ, бала жағасындағы құрақ.

3. Анаңа ауыр сөз айтпа, атыңа ауыр жүк артпа.

4. Баланың білегі сырқыраса,ананың жүрегі сыздар.

5. Ана баланың тәнін шынықтырса,ұстаз баланың жанын шынықтырады.

**1-жүргізуші:**

Адамзат ең алдымен ана алдында қарыздар. Ана қарызы алтынға бөлуді, ақорда салуды қаламайды. Ана баласының ер жетіп адам болуын қалайды. Анаға осыдан артық тарту- таралығың, бақыттың керегі жоқ.

**2-жүргізуші:** Шырылдап жерге түскеннен –ақ біздің ең жақынымыз – Ана.

**1-жүргізуші**: Ең бірінші ұстазымыз, ең бірінші досымыз ол- Ана.

**2-жүргізуші:** Ана десе толқымайтын жүрек, ана десе тасымайтын қан, ана десе сезінбейтін сезім болуы мүмкін емес.

Габидулла Дінмұхаммедтің орындауында «Ұстазым» әні орындалады.

1-жүргізуші: Ақ тілеуім, кең пейілді аналарымыз- өмірдің бастауы, тіршіліктің сәні. Адамзат мекен еткен жер шарының әр түкпірінде, әр үйде мейірім мен мерейдің, достық пен татулықтың болуын да тілейтін – Ана.

2-жүргізуші: Халқымызға билік айтар даналар,

Даналардың өзі анадан жаралар.

Жүрегінің бір бөлшегі бала үшін,

Сізден жақын адам барма аналар?!

Ана баласы үшін ең қастерлі сөз «Ана» деп білеміз дей келе, мерекелік кешімізді аяқтаймыз.

1-жүргізуші: Қош сау болыңыздар!